Diari Oficial de la Generalitat Valenciana


Sumari del DOGV 1974, del 01-03-1993 (1993/827292)

RESOLUCIÓ de 2 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme d'Alacant, de la modificació puntual del Pla General d'Ordenació Urbana d'Ondara relativa al canvi de qualificació del cine Victòria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1974

Data del DOGV
:   01-03-1993

Secció del DOGV
:   ALTRES DISPOSICIONS

Número del document
:   1993/827292


Data del document
:   02-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 2 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva, per la Comissió Territorial d'Urbanisme d'Alacant, de la modificació puntual del Pla General d'Ordenació Urbana d'Ondara relativa al canvi de qualificació del cine Victòria.  
La Comissió Territorial d'Urbanisme d'Alacant, en la sessió del 16 d'octubre de 1992, va aprovar definitivament la modificació puntual del Pla General d'Ordenació Urbana d'Ondara relativa al canvi de qualificació del cine Victòria.  
La Comissió Territorial d'Urbanisme, en la sessió del 16 d'octubre de 1992, a la vista de l?expedient de referència i basant-se en els següents:  
Antecedents de fet  
1. L'ajuntament, en sessió plenària el 30 d'abril de 1992, n'acordà l'aprovació provisional, després d'haver complit els tràmits d'aprovació inicial i exposició pública mitjançant els anuncis apareguts en el Butlletí Oficial de la Província i en un dels diaris de més difusió provincial.  
2. La documentació la integren una memòria, uns estudis complementaris i uns plànols d'informació i d'ordenació.  
3. La finalitat d'aquest expedient és el canvi de qualificació en sòl urbà, d'un solar en el qual s'ubica actualment un cinematògraf, l?únic que hi ha en la localitat, i destinat a ús residencial en una illa densa en el pla general vigent; qualificant-lo de dotacional, a fi de preservar-lo de l'acció especulativa i per tal que continue servint l'interès general, se'n vol potenciar l?ús com a dotació al servei de la comunitat.  
Consideracions tècnico- jurídiques  
I. La tramitació s'estima correcta, d'acord amb el que estableix l'article 114 text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, per remissió del 128 del mateix text legal, i pels articles del 125 a 130, per remissió del 161.1, del Reglament de Planejament.  
II. La documentació s'estima completa d'acord amb l'article 72.4 del text refós de 1992 i els articles del. 37 al 42 del Reglament de Planejament.  
III. La modificació no comporta l'augment de volum edificable, ni afecta zones verdes o espais lliures previstos en el pla, per la qual cosa la proposta es considera tècnicament admissible.  
IV La Comissió Territorial d'Urbanisme és competent per a l'adopció del present acorda en virtut del que disposa l'article 5 i 15.10 del Reglament dels òrgans Urbanístics de la Generalitat Valenciana, aprovats pel Decret 137/1990, de 30 de juliol, del Consell de la Generalitat Valenciana, en relació amb l'article 118.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny.  
Vistos els preceptes esmentats i la resta de disposicions aplicables, va acordar: aprovar definitivament la modificació puntual del Pla General d'Ordenació Urbana d'Ondara relativa al canvi de qualificació del cine Victòria. L'ajuntament ha de notificar aquest acord a tots els interessats que apareguen en l?expedient.  
Cosa que es fa pública, conformement amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i l'article 134 del Reglament de Planejament. Val a dir que contra aquests acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons disposen els articles del 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 2 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.